रेहड़ी वालों का कैंट बोर्ड और पार्षदों के खिलाफ प्रदर्शन
कैंटबोर्ड द्वारा रेहडिय़ां और फड़ी चालकों को चौपाटी में शिफ्ट करने के लिए दी जगह को लेकर रेहड़ी और फड़ी चालकों ने कैंट बोर्ड और पार्षदों के खिलाफ जमकर रोष प्रदर्शन किया। रोष कर रहे लोगों का कहना है कि कैंट बोर्ड ने सब्जी मंडी के साथ पड़ी खाली जगह चौपाटी के लिए ठेके पर दे दी है। जिसमें कैंट में किसी भी प्रकार की लगने वाली रेहड़ी और फड़ी चौपाटी में लगेगी। कैंट बोर्ड हर रेहड़ी चालक से 8 रुपए प्रतिदिन का टैक्स लेता है और कैंट बोर्ड दो तीन रुपए और टैक्स बढ़ा सकता है। लेकिन ठेकेदार उनसे 100 रुपए दिन का ले रहा है। जो उनको बर्दाश नहीं होगा।
कैंट बोर्ड और पार्षदों ने इस तरह का मुद्दा पास कर के गरीब लोगों के साथ अन्याय किया है। उन्होंने कैंट बोर्ड के इस फैसले को रद्द करने को कहा है। साथ ही चेतावनी दी है कि अगर इस फैसला रद्द किया गया तो वह संघर्ष करेंगे। इस मौके अशोक नाहर, अजय कुमार, विनोद कुमार, मनू, संजय, प्रदीप कुमार, करण, कमल, राजीव आदि मौजूद थे।
ठेकेदार 100 रुपए दिन के हिसाब से रेहड़ी वालों से ले रहा है। -भास्कर
awa_Deva hin_Deva hin_Deva hin_Deva